JohanHeinsen/ENO huggingface dataset:
Odense Adresse-Contoirs Efterretninger, 1846-02-06
Det blev derefter vedtaget, at Bidraget fra Langeland anvendes til Veiene sammesteds, og at det Beløb der bliver tilbage heraf, efterat Vedligeholdelsesarbeiderne ere liciterede, anvendes til Continuation af Grundforbedringen af den mindre Landevei fra Rudkjøbing til Simmerbølle. Endvidere blev, med Hensyn til de idelige Klager igjennem den Kongelige Generalpostdirection over de stedfindende Lede paa Veien til Lohals, bestemt at paalægge de Huusmænd, paa hvis Lodder disse befindes, strax at aflægge disse Lede, imod at de tilstaaes en passende og nærmere bestemmende Godtgjørelse for at tøire eller vogte deres Kreature, indtil Veien kan tages under Grundforbedring, hvorefter Vedkommende vil blive tillagt Godtgjørelse for Veiens Frahegning, hvilken Grundforbedring ikke i 1847 kan foretages, paa Grund af at det foromhandlede Veistykke dertil er mere trængende. Efterat Vedligeholdelsesarbeiderne paa de mindre Landeveie i Fyen og Thorseng ere liciterede, vil det Overskydende anvendes: a) til Grundforbedring af den tilbageværende Strækning af Kjerteminde-Svendborgveien, fra Odense Hovedlandevei til Teglværket paa Ullersløv Mark; b) til Grundforbedring af Veistrækningen paa Thorseng fra den nordlige Side af Lungebugten imod Vemmenæs, for c. 4000 Rbd.; c) Resten til Grundforbedring af Landeveien fra Sødinge imod Boltinge Mølle. Endvidere blev det, med Hensyn til, at det af Henning Hansen ved Licitationen den 6 April gjorte Bud paa 16 Kubikfavne harpet Gruus og 65 Kubikfavne naturligt Gruus, at levere og opsætte paa Landeveien imellem Odense og Faaborg over Svanninge Sognegrund, ikke kunde approberes og den senere Licitation ogsaa var forgiæves, overdraget til Amtsveimesteren i Forening med Proprietair Bülow, at bortakkordere denne Leverance underhaanden paa billigste Vilkaar. Ligeledes blev det overdraget til Amtsveimesteren at foranstalte en fornøden anseet Udvidelse paa 1 1/2 Al. af en Steenkiste paa Svendborg Kjøbstads Grund, paa Landeveien til Nyborg.
Odense Adresse-Contoirs Efterretninger, 1846-02-07
udlandet. Storbrittannien. Den 30 Januar, Aarsdagen, for Carl L's Henrettelse holdt Parlamentet intet Møde; Dagen iforveien havde Hr. Williams i Underhuset erklæret, at Man ikke burde høitideligholde denne Dag, fordi den Henrettede havde været en Tyran, der paa enhver mulig Maade havde gjort sig forhadt af Nationen.
Odense Adresse-Contoirs Efterretninger, 1846-02-07
Portugal. J Begyndelsen af Vinteren har den pavelige Runtius i Lissabon, Cardinal Pietro, hos en Dandserinde havt et ubehageligt Sammenstød med en portugisisk General, hvilket Sammentræf havde en Duel tilfølge.
Odense Adresse-Contoirs Efterretninger, 1846-02-07
Fædrelandet. Offentlige Foranstaltninger. Under 21 f. M. er udkommet en Forordning angaaende Eftergivelse forAaret 1846 i den ved Forordningen af 15 April 1818. paabudne, og ved Forordningen af 24 Juni 1840 nærmere regulerede, Landskats Beløb af Jorder og Tiender i Danmark m.v.
Odense Adresse-Contoirs Efterretninger, 1846-02-07
J Mandags afsagde Høiesteret Dom i Sagen: Forhenværende Skibstømmermand ved Holmen i Kjøbenhavn, Anders Richter imod Formanden for Holmens Saugskærere Johan Palle, betræffende forskjellige af ham i Bladet "Gammelt og Nyt" om og imod Jndstævnte fremførte formeentligen ærekrænkende og fornærmelige Beskyldninger og Udladelser m.m. Ved Landsover- samt Hof= og Stadsrettens Dom ere de for Jndstævnte som fornærmelige anseete Jnjurier mortificerede og Citanten idømt en Mulct af 100 Rbd. Sølv, og 5 Aars Censur; ligesom ogsaa det af Prøveprocurator Maag brugte Udtryk om Jndstævnte at han er fræk nok til at yttre, er mortificeret. - Dom. Landsover- samt Hof= og Stadsrettens Dom bør ved Magt at stande, dog at den Citanten paalagte Lensur bortfalder. J Salarium til Advocat Rotwitt for Høiesteret betaler Citanten 60 Rbd. Saa betaler han og til det Offentligge det Retsgebyr og Skriversalarium, som skulde have været erlagt eller endnu erlægges, og Godtgjørelse for det stemplede Papir, som skulde have været brugt eller endnu bruges, hvis Sagen ei for Høiesteret havde været beneficeret. Endeligt betaler han til Justitskassen 1 Rbd.
Odense Adresse-Contoirs Efterretninger, 1846-02-07
Blandinger. Ved Mødet i Onsdags af det skandinaviske Selskab præsiderede Advocat Lehmann, der optoges 46 nye Medlemmer og Selskabet fik Underretning om, at der til Bestyrelsen var indløben en Skrivelse fra nogle af Selskabets Medlemmer, om at Selskabet skulde lade det være eet af sine Formaal, at udbrede Kjendskab til det islandske Sprog iblandt os, hvilket de meente kunde skee, deels ved at der i Bibliotheket, anskaffedes islandske Bøger til Udlaan, deels ved at udgive Brochurer, som de svenske, Man tidligere havde udgivet. Denne Sag, der tidligere havde været en Gjenstand for Bestyrelsens Opmærksomhed, vil nu atter blive optagen af den. Der meddeeltes endvidere Selskabet, at Boghandler Bakke i Stockholm havde sendt Selskabet en Gave af flere Bøger, og endelig, at et skandinavisk Selskab havde dannet sig i Bordeaux.
Odense Adresse-Contoirs Efterretninger, 1846-02-07
Rector Almqvist fra Stockholm holdt derpaa et interessant Foredrag, hvori han udviklede sine Anskuelser, om de skandinaviske Landes nationale Sammenslutning, idet han betragtede Sagen fra den praktiske Side. Ved det derpaa afholdte Maaltid udbragtes der Skaaler af Advocat Lehmann for Rector Almqvist; af Dr. Ballin for Dr. Sturzenbecker; af Cand. Ploug for at den Tid snart maatte komme, da Praxis svarede til Theorien, og endelig af Cand. Worsaae for Studiet af det islandske Sprog.
Odense Adresse-Contoirs Efterretninger, 1846-02-07
Der er - siger Kbhposten - virkelig Udsigt til, at Danmark til Foraaret vil have den Fornøielse at gjensee sin tabte Søn, den af Regjeringens System og Politik ikke ufortjente Cancelliraad og kgl. Pensionist Lars Fribert. Jfølge directe Efterretninger fra Nordamerika har han nemlig forladt Wisconsin og opholder sig for Tiden i Nyyork, hvor han, som god Republikaner introduceret i det skandinaviske Selskab, omtaler til sine Landsmænd sin forestaaende Hjemreise, lover at medtage deres Commissioner og anvende sin Jndflydelse her paa høiere Steder til Fordeel for dem iblandt dem, som maatte ønske det. Han skal være ved ypperligt Helbred og i det bedste Humeur, og hvorfor ikke, Hans Speculationer i Bankactier førend han reiste udenlands(vi skulle vogte os for at sige rømte) have dækket hans Gjeld til den ham anbetroede offentlige Kasse, hans Pension er forbleven ham ubeskaaren, og naar han kommer hjem, vil der vel ikke være videre til Hinder for, at han igjen fortsætter sin Udgivelse af "Dagen", der venter ham jo saaledes i det taknemmelige Fædreland baade Pension og Privilegium. Og naar han da atter nogen Tid heldigen har virket paa sin tidligere Bane, som absolutistisk Journalist - hvortil han nu maaskee, som fortrolig med Republikanismen vil være endnu mere skikket, bør Man ikke forundre sig, hvis han skulde gjøre sig Haab om en høiere Titel og Pension, en Orden eller deslige særlige Naadesgaver. Død i Straffeanstalten paa Christianshavn den 26 Januar, Carl Ditlev Pries, Forbedringshuusfange, 52 Aar gl., hjemmehørende i Holsteen. (Berl. T.)J Wandsbeck har i Anledning af den projecterede Jndlemmelse i det slesvig-holsteinske Toldforbund fundet en Borgerforsamling Sted, i hvilken det Ønske eenstemmigt yttredes, at Tolden maatte forblive paa det Sted, hvor den for Tiden er. Saaledes siger Flensb. Zeit.
Odense Adresse-Contoirs Efterretninger, 1846-02-07
Fra Kjøbenhavn melder Flyveposten følgende Nyheder: "En Oversættelse efter det Franske, "Maritano", Lystspil i 5 Akter, er antagen til Opførelse paa det kgl. Theater. - Hr. Rudolph Meyer, der som bekjendt debuterede temmelig uheldigt paa det kgl. Theater i "Den hvide Dame", er bleven ansat som Tenorisk ved Theatret i Magdeborg med 800 Rd. i Gage. Hr. Skuespiller Foersom er i disse Dage bleven angreben af en Sygdom, som desværre lader til at blive langvarig. Derved vil en stor Deel Stykker, hvori denne fortjenstfulde Skuespiller enten havde Hovedroller eller hvorved han dog væsentlig medvirkede, blive udelukket fra Repertoiret, hvilket er saameget mere, at beklage, som den Deel netop indeslutter det Gedigneste i Lystspil Genren. - Capitain Harbo, der, som bekjendt for nogle Aar siden fandt sig foranlediget til at udtræde af dansk Krigstjeneste, og senere reiste til Algier, hvorhan tog Tjeneste under Marschal Bugeaud, skal ifølge en Privatskrivelse der have gjort sig meget fortjent ved sit Mod og Dygtighed. Han skal ikke alene være æret og afholdt af sine Undergivne, men tillige særdeles agtet, af sine Foresatte, og Man venter, at han snart vil blive forfremmet. Han har deeltaget i mange Skjærmydsler med Araberne og har stedse viist sig som en brav Officeer.
Odense Adresse-Contoirs Efterretninger, 1846-02-07
En Graamands=Historie af den smudsigste Natur er i disse Dage atter passeret her i Staden og vil formodentlig foranledige, at Vedkommende bliver relegeret."
Odense Adresse-Contoirs Efterretninger, 1846-02-07
Fra Haderslev skrives at der den 30 f. M. skete den Ulykke i Vindrup, Tyrstrup Sogn, at 2 Brødre, resp. 12 og 8 Aar, fandt deres Død i en Mergelgrav, idet de vilde fornøie sig paa den derværende Jis. Ligeledes er en Mand fra Seggeling for kort siden funden død paa Marken.
Odense Adresse-Contoirs Efterretninger, 1846-02-07
J Horsens A. for i Mandags læses: "Den til Fredag Aften berammede Opførelse af Schillers Sørgespil Røverne" er til Benefice for Hr. og Mad. Wimmer. Saavidt vi vide er dette Stykke ikke tidligere givet her, og er saaledes for Pluraliteten i Publicum ubekjendt, men Schillers Digternavn borger for dets Værd, og lægges nu hertil, at Beneficianterne have en talrig Familie, samt at Hr. Wimmer som Skuespiller altid her behager Publicum, saa tør Man haabe, at denne Forestilling ret maa blive talrigt besøgt." I Kjøbenhavn have Dhrr. Grosserer Bache og Professor E. A. Scharling indbudt til Actietegning paa et Dampvaskeri. Actiecapitalen er bestemt til 40,000 Rbd., fordeelt paa 1600 Actier a 25 Rbd., Kapitelstaxt for Ribe Stift: Ribe Amt: Rug, 4 Rbd. 87 s., Byg 3 Rbd. 33 s., Havre 2 Rbd. 53 s., Boghvede 3 Rbd. 47 s. pr. Td., tør Flæsk 1 Rbd. 86 s. Lpd., Smør 2 Rbd. 82 s. Lpd., Honning 22 s. Potten; Veile Amt: Rug 5 Rbd. 31 s., Byg 3 Rbd. 51 s., Havre 2 Rbd. 65 s., Boghvede 3 Rbd. 90 s. pr. Td., tør Flæsk 2 Rbd. 2 s. Lpd., Smør 3 Rbd. 11 s. Lpd., Honning 18 s. Potten; Ringkjøbing Amt: Rug 4 Rbd. 72 s., Byg 3 Rbd. 5 s., Havre 2 Rbd. 10 s., Boghvede 3 Rbd. 50 s. pr. Td., tør Flæsk 1 Rbd. 90 s. Lpd., Smør 2 Rbd. 67 s. Lpd., Honning 20 s. Potten. - For Aarhuus Stift: Rug 5 Rbd. 2 Mk. 2 s., Byg 3 Rbd. 3 Mk. 10 s., Havre 2 Rbd. 3 Mk. 2 1/2 s., Boghvedegryn 7 Rbd. 4 Mk. 13 1/2 s., Smør 48 Rbd. 1 Mk. 11 s., Alt pr. Td.
Odense Adresse-Contoirs Efterretninger, 1846-02-07
Odense. Om vor Landsmand Jerichau hedder det videre i "Nyt Aftbl." "J Jerichaus Atelier findes foruden den allerede berømte Gruppe-Hercules og Hebe for Tiden en anden mesterlig Gruppe, en Mand, som har taget en liden Leopardunge, som han holder i den venstre Arm, medens han fra høire Side bliver rasende angrebet af den gamle Leopard. Der er et ubeskriveligt Liv og Udtryk i denne Gruppe. Desforuden er der en heel Deel Skizzer, smaae Figurer og Grupper, alle rø bende hans Genie. Han arbeider for Øieblikket paa et Basrelief, som Hds. Maj. Dronning Caroline Amalie af Danmark har bestilt af ham, ogsaa paa en Penelope. Sikkert vil denne Kunstners Genie snart bringe ham i mere sorgfrie Omstændigheder, end de, hvorunder han for Tiden lever. Det maa naturligviis indvirke betydeligt paa en Jagttager og en Beundrer af Kunsten, at see en herlig Rolle smukt givet første Gang; Betragteren gjemmer i sit Jndre de delige Øieblik, han har oplevet i Kunstens Tempel, og naar han saa træder derudaf, saa gaaer det ham - ligesom Jndsenderen –, saaledes, at det tykkes ham, at han aldrig vil kunne see saa fortrinlige Skikkelser, som han har seet dem den Aften i Aften", Jgaar forfærdedes Jndsenderen ved sin Vildfarelse, da Hr. Manzius paa sin originale Maneer gav "Statsmandens" Rolle saa ypperligt, at Publikum gav ham et levende bifald tilkjende, hvilket ogsaa var Tilfældet (i Særdeleshed i fjerde Alt) med Jfr. Sønderskou, som "Celestina", skjøndt denne Rolle tidligere her paa Scenen har været udført af en berømt Skuespillerinde.
Odense Adresse-Contoirs Efterretninger, 1846-02-07
Jndsenderen vil blot ønske, at den dygtige Directeur vil vedblive at give Stykker, hvori Enhver af Personalet faaer sin rette Plads, da vil han vistnok hævde den første Plads mellem Provindsernes Skuespildirecteurer. Smukt, vidtløftigt og skjønsomt at omtale Dhrr. Cettis, Petersens og Henrichsens correct givne Fremstillinger, vil Red. af Avisen formodentlig forbyde Jndsenderen, formedelst den forventende Kjøbenhavnspost. S. v. Rosen, den tydske, (o: kieler) Student, som for et Par Aar siden, formedelst en Duel, sad arresteret i Nyborg Fæstning og forresten var et yderst jovialt og gemytligt Menneske, der tappert havde fægtet i Algier og i Spanien, denne v. Rosen er en af de Skribenter, der ere i Sachsen blevne forviste fra Leipzig. J Hamburger Jahreszeitungen" lades alle de fra Leipzig forviste Litterati tale hver sin Sag og i den Anledning siger v. Rosen: Bin im Kampf mit Beduinen. Stets als Sieger noch erschienen, That auch gegen die Carlisten Zweimal mit Ersolg mich rusten, Doch gegen deutsche Polizei War's mit meinem Sieg vorbei.
Odense Adresse-Contoirs Efterretninger, 1846-02-07
Det ordinaire Repræsentantmøde af det borgerlige Jnteressentskabs Liigvogn afholdtes den 4 d. M. Ved det af Meddirecteuren og som Kasserer, gratis fungerende Hr. Hattemagermester Dorch fremlagte Regnskab for 1845, Udgifterne fradragne, var Beholdningen 52 Rbd. 32 1/2 s. I Henhold til Lovenes 8 5 bestemtes 30 Rbd. at indsættes i Sparekassen som Reservefond, og ligesom forrige Aar at afgive 20 Rbd. til Stiftelsen 18 Septbr., som aarligt Bidrag; Resten i Behold til paakommende Udgifter. - J afvigte Aar har Liigvognen været benyttet af 49 Liig, hvoraf de 8 Liig vare udenfor Jnteressentskabet; 8 Jnteressenter ere ved Døden udgaaede og 15 nye indtraadte; Jnteressenternes Antal beløb sig ved forrige Aars Udgang til 629. Det er saaledes glædeligt at see Jnteressenternes Antal for denne nye og smukke Liigvogn bestandig tiltage, ligesom den sikkert ogsaa mere og meere vil blive afbenyttet udenfor Jnteressenterne, da Ligget, ved at Vognen hviler paa Fjedre, er fritagen for den Rysten og Skrumplen Liigvognene ellers foraarsage. - Den afgaaende Directeur og Formand, Hr. Malermester Fich, gjenvalgtes, hos hvem som hidtil Liigvognen bestilles.
Odense Adresse-Contoirs Efterretninger, 1846-02-07
Det erfares, at der ogsaa i Middelfart har dannet sig en Forening, hvis Medlemmer nøies med at tage til Hatten, istedetfor at aftage den. Først seent i Eftermiddag ankom den Hamborgske Pakkepost hertil og Kjøbenhavnsposten er ved Avisens Slutning Kl. 5 endnu ikke indtruffen. Man formoder, at Veienes Ufremkommelighed paa sine Steder have bevirket denne Forsinkelse.
Odense Adresse-Contoirs Efterretninger, 1846-02-07
Odense Borgerrepræsentations Forhandlinger. Aar 1845.
Odense Adresse-Contoirs Efterretninger, 1846-02-07
(Fortsættelse fra f. A. Nr. 245.) 27 October. (Fælledsmøde med Magistraten.) Et fra Propriet. C. Hansen til Jndqvarterings-Commissionen indgivet Forslag, om at ville modtage Jndqvartering i sin ny opførte Kasserne i Vindegaden af 2 Eskadroner, nemlig 2 Officerer, 12 Underofficerer, 88 Menige samt 155 Heste, og ligeledes afgive Magasinleilighed til Fouragen for Hestene, imod den reglementerede Godtgjørelse og 400 Rbd. i aarlig Magasinleie, blev taget under Forhandling, og med det Resultat, at Communalbestyrelsen vilde entrere paa en Contract, med saadanne nøiere Betingelser, som bleve nedskrevne til nærmere Forhandling med Entrepreneuren. 29 October. (Fælledssmøde.) Efterat Communalbestyrelsens Formand havde oplyst Forsamlingen, at den i forrige Møde forudsatte Conference med Propriet. Hansen nu havde fundet Sted, og at han havde erklæret sig villig at gaae ind paa de ham foreslaaede nærmere Betingelser, og ikkun dertil føiet 2 Modificationer, som Forsamlingen fandt at kunne og burde indrømmes, blev det besluttet at gaae ind paa Contracten efter det allerede opstillede Grundlag, dog med nogle fra Communalbestyrelsens Side til dens Betryggelse tilføiede nærmere Vilkaar, ligesom man derhos ansaae det som en Selvfølge, at der under Contractens Udfærdigelse kunde gjøres yderligere Bestemmelser, forsaavidt de ikke vare i Strid med det, som allerede var vedtaget, hvorhos det fremdeles blev anseet nødvendigt, at der meddeeltes Regimentet et Udkast til Contracten, som af samme maatte ratihaberes. - Forsamlingen vedtog, at der af Kæmnerkassen for indeværende Aar kunde udbetales det sædvanlige Tilskud til Brand, Vand- og Brolægningskassen, til Vedligeholdelsen af de Communen tilhørende Brand=Reqvisiter med 200 Rbd., overeensstemmende med hvad der under Drøftelsen af Budgettet var vedtaget. - Budget terne for næstkommende Aar bleve gjennemgaaede, og derefter af Forsamlingen approberede, for at derefter kunde udfærdiges General-Budgettet. - Flere Klager over Skatteansætningen for afvigte Aar bleve gjennemgaaede, og saaledes afgjorte, at een Contribuents Bidrag blev nedsat fra 20 til 16 1/2 Rbd., een Skatteyders Bidrag ham aldeles eftergivet og 2 andre Klager befundne ubeføiede. - Et Spørgsmaal om Flytningen af Consumtionsporten ved Frederiksbroen blev stillet i Beroe til et følgende Møde, fordi man p. t. ikke havde kunne finde nogen passende Plads for Consumtionsboden.
Odense Adresse-Contoirs Efterretninger, 1846-02-07
Det er den ærede Magistrat bekjendt, at Jndqvarterings skatten i de senere Aar betydeligt er forøget, saa at den i Budgettet for 1816 er calculeret til den Summa af over 9000 Rbd. Lignende Forhøielser finder Sted i Kommunens øvrige Beskatning, medens Livets første Fornødenheder, uanseet en riig Høst, i samme Forhold ere blevne dyrere. - Enhver Besparelse, hvor den er mulig, er saaledes en absolut Fornødenhed, og vi tør desaarsag forvente Magistratens kraftige Medvirkning i dette for Kommunen saa vigtige Anliggende. Endeel mindre betydelige Sager bleve expederede og flere Regninger drøftede. (14 Medlemmer vare mødte.)
Odense Adresse-Contoirs Efterretninger, 1846-02-07
Odense Kirkenyt. Frue Sogn. Døbte: den 16 Jan., Arbeidsmand G. W. Mais Datter: Wilhelmine Kirstine Lovise Mai, Fadd. Mad. S. Hansen, Jfr. R. Langaae, Tømmermester Obel, Smaahdl. J. Poulsen og Qvarteermester Hindsgaul. - Ægteviede: den 17 Jan., Tømmersvend Hans Petersen og Pigen Christence, Hansen. - Døde: den 3 Jan., Muursvend Rasmus Petersen, 64 Aar; den 8de, Møllebygger P. Petersens Søn, Nicolai Alexander Petersen, 13 1/2 Aar; den 9de, Skomager Jens Knudsen, 74 Aar; den 13de, Væver A. Andersens udøbte Søn, 9 Uger; den 21de, Brændeviinsbrænder Mathias Poulsen Secher Rhoed, 51 Aar; den 27de, Dagleier Andreas Petersen, 70 Aar; . D., Kludesamler H. Rasmussens Kone, Maren Andreasdatter, 67 Aar.
Odense Adresse-Contoirs Efterretninger, 1846-02-07
St. Hans Sogn. Døbte: den 2 Febr., Kjøbmand P. J. Richardts Datter: Anna Mathilde Richardt; Fadd. Mad. Larsen, Jfr. A. Crone, Justitsraad Schlegel, practiserende Læge Møller, Adjunct Crone, Propriet. Petersen og Kjøbmd. Faber.
Odense Adresse-Contoirs Efterretninger, 1846-02-07
Ægteviede: den 31 Jan., Farver Gustav Adolf Scheibler og Jfr. Marie Therese Brehm. - Døde: den 22 Jan., Arbeidsmand Niels Andersen, 70 Aar; den 23de, Muurfrimester Anders Rasmussen, 56 Aar; den 24de, forhenv. Vognmand Otto Frandsen, 72 Aar; den 25de, Tjenestekarl Hans Mortensen, 26 Aar; den 30te, Arbeidsmand C. Rasmussens Søn, Jens Philip Rasmussen, 5 Maander; den 3 Febr., Kjøbmand H. Teisens Søn, Niels Bendt Wictor Teisen, 1/2 Aar; s. D., Boelsmand H. Larsens Enke, Anne Kirstine Møller, 67 Aar. Reisende over Storebelt, fra 2 til 5 Febr. Fra Fyen til Sielland; Skipper J. Tohnsen; Kjøbmd. M. Freund; Stud. N. Dynesen; Mad. Rømmer; Dhrr. C. Woltheim, F. de Riddersward, C. Jensen og H. Nissen; Handels reis. M. Trier, Kjøbmd. M. Lewy, S. Melchior, A. Goldschmidt, F. Seevogt, J. Steinhauler, H. de Wolff og F. Drefahl; Handelsreis. J. Erasmi; Landmand A. Schmidt; Handelscom. S. Fürst; Lærer Lindballe; Handelsfuldm. W. Pant mann, Gaardeier Märtz; Handelsbogh. F. Philip, Kjøbmd. C. Eiers; Hr. J. Magnus; Jægermester C. Volckers; Enke mad. Stytzer, Krydsbet. J. Bruun; Justitsr. Aarestrup; Elev Mouville; Skipperne H. Egholm og M. Petersen; Handelsbetjent H. Erichsen, Krigsraad Rheinlænder. Fra Sielland til Fyen: Auctionarius Momsen; Handl. A. Rundgreen; Hyrekudsk H. Schjøn; Hestehdl. Schjøn; Typograph J. Jahn; Cand. theol. C. Müller og A. Faurschou; Jfr. C. Langballe; Skipper D. Jans; Handelsreis. P. Man dis, Kjøbmd. P. Lewinsohn; Cand. theol. H. Münster; Handelsbet. J. Salomonsen; Snedker Klinch og Kone; Forvalter, A. Jensen; Fuldm. O. Didriksen; Hestehdl. Foermann og Søn. Dødsfald. Jngenieurcapit. v. Brachts Datter, Pauline, 2 Aar; Landmaaler C. Jørgensen, 36 Aar; Begge i Kbhavn; Kjøbmd. C. Løye, i Nykjøbing paa Falster, 63 Aar; L. Nielsen, f. Gjerken, i Hals, 83 Aar; C. Lindeschou, f. Rummel, i Sorø, 77 Aar; Skolelærer R. Petersen, i Jyderup ved Holbek (af Typhus); Kleinsmed O. Hilleren, 77 Aar, og Tracteur L. Christensen, 50 Aar, Begge i Helsingøer.
Odense Adresse-Contoirs Efterretninger, 1846-02-07
Prædikanterne paa Søndagen Septuag. J St. Knuds Kirket til Høimesse Hr. Stiftsprovst Svitzer; til Aftensang Hr. Pastor Wiberg. - J Frue Kirke: Hr. Pastor Steenbuch. - J St. Hans Kirke: Hr. Pastor Westeengaard. J Hospitals=Kirken: Hr. Pastor Wiberg, Kl. 8 1/2.
Odense Adresse-Contoirs Efterretninger, 1846-02-07
AVERTISSEMENTS. Det behagede den Alvise at bortkalde til et bedre Liv den 6 dennes min elskede Mand, Veiopsigtsfører Lars Nielsen Boeberg, i sit 62de Aar, ved et apoplectisk Tilfælde. Fem Børn begræde med mig Tabet af en kjærlig Fader, en tro Forsørger og en trofast Ægtefælle. Kun Haabet om Gjenforening kan trøste os i denne vor store Sorg, som saa uventet ramte os. Odense den 7 Februar 1846. Anne Cathrine Boeberg, fød Rasmussen. Efter 30 Aars lykkeligt Ægteskab og et kort, men smerteligt Sygeleie, bortkaldte Herren til det bedre Hjem min trofaste Mand og mine 3 Sønners kjærlige Fader, Selveier=Gaardmand Hans Pedersen i Sønder Esterbølle, i hans 66de Aar. Hans Kjærlighed til mig og Børn, den Agtelse han havde erhvervet sig hos dem som kjendte ham og Haab om Gjenforeningen, er det, som lindrer min dybe Sorg. Sønder-Esterbølle den 5 Febr. 1846. Anne Marie Mathiesdatter.
Odense Adresse-Contoirs Efterretninger, 1846-02-07
Theatret i Odense. Onsdagen den 11 Februar. Badet i Dieppe, eller: Bagtalelse, Lystspil i 3 Acter. H. W. Lange. Nylig er udkommet: Album af nulevende danske Mænds og Qvinders Haandskrifter, i lithographerede Facsimiler. Til Brug ved Skriftlæsning i Skoler. Faaes godt indb. for 1 Rbd. i Odense hos J. Milo.
Odense Adresse-Contoirs Efterretninger, 1846-02-07
Nogle enkelte Exemplarer af Haandbog for Præster og unge Geistlige. 7 Mk. indb. Præsten som Taler, Lærer og Fader for sin Menighed, især paa Landet, af Kindervater; paa Dansk af Meeden, 2 Rbd. indb. Almindelig Morskabslæsning i Danmark og Norge igjennem Aarhundreder; bestreven af Rasmus Nyrup. 11 Mk. indb., faaes i den Hempelske Boghandel.
Odense Adresse-Contoirs Efterretninger, 1846-02-07
At det af mig, efter Opfordring af flere Skolemænd, udførte Apparat til Underviisning i dansk Skrift, indeholdende i 6 Afdelinger 80 forskjellige Stykker eller Forskrifter, med Anviisning til Brugen, og nogle almindelige Regler ved Skrive-Underviisningen, om kort Tid vil være i Boghandelen, undlader jeg ikke foreløbigen at bekjendtgjøre. H. Jastrau. Odense den 6 Febr. 1846.
Odense Adresse-Contoirs Efterretninger, 1846-02-07
En flink og opvakt Dreng kan paa gode Vilkaar blive oplært i Bogtrykkerkunsten i et godt Provinds=Bogtrykkeri udenfor Stiftet. Nærmere Underretning meddeler Boghandler Karup i Odense.
Odense Adresse-Contoirs Efterretninger, 1846-02-07
En Contoirbetjent, som i 2 Aar har været Mærk, paa et Bye- og Herredsskrivercontoir, derefter i 7 Aar paa et Herredsfogedcontoir og nu underkastet sig dansk juridisk Examen, til hvilken han har faaet Characteren Beqvem, søger sig en Plads som Fuldmægtig det snareste muligt. Adressecontoiret anviser.